Ερµούπολη, 12 Μαρτίου 2025

Σημαντική ενημέρωση

για βεβαίωση στη ΔΟΥ τελών Γ.Ε.ΜΗ.

Το Επιμελητήριο Κυκλάδων, μετά από σχετικό έγγραφο της ΚΕΕΕ, ενημερώνει τα μέλη του ότι αναμένεται να πραγματοποιηθεί το προσεχές διάστημα **η βεβαίωση οφειλόμενων τελών Γ.Ε.ΜΗ.** από τις Δημόσιες Οικονομικές Υπηρεσίες (Δ.Ο.Υ.) και τα Κέντρα Βεβαίωσης και Είσπραξης (ΚΕ.Β.ΕΙΣ.) **για τα έτη 2021-2022**, σύμφωνα με τις διατάξεις περί Κεντρικής Είσπραξης Δημοσίων Εσόδων (Κ.Ε.Δ.Ε.).

Σύμφωνα με την παρ.1 α) του άρθρου 49 του ν. 4919/2022 το ετήσιο τέλος Γ.Ε.ΜΗ. καταβάλλεται από όλους τους υπόχρεους εγγραφής στο Γ.Ε.ΜΗ. **εντός του πρώτου τριμήνου κάθε έτους**.

Με βάση τα παραπάνω και για την αποφυγή της βεβαίωσης τελών στις Δ.Ο.Υ., ώστε μην επηρεασθεί οποιαδήποτε λειτουργία των επιχειρήσεων, **η Υπηρεσία Γ.Ε.ΜΗ. συνιστά την προσοχή των εγγεγραμμένων μελών της**

α) είτε στην τακτοποίηση των τελών,

β) είτε, εφόσον έχουν διακόψει τις δραστηριότητες τους, στην προσκόμιση της σχετικής βεβαίωσης διακοπής εργασιών στα κατά τόπους γραφεία μας ή στο email [gemh@cycladescc.gr](mailto:gemh@cycladescc.gr).

Διευκρινίζεται ότι τα παραπάνω αφορούν αποκλειστικά τη συνδρομή στο Γενικό Εμπορικό Μητρώο (Γ.Ε.ΜΗ.) και **όχι** τη συνδρομή στο Επιμελητήριο Κυκλάδων.

Για τον έλεγχο και την καλύτερη διαχείριση των οφειλών στο Γενικό Εμπορικό Μητρώο (Γ.Ε.ΜΗ.) μπορεί κανείς να εισέρχεται στον σύνδεσμο <https://services.businessportal.gr/welcome/loginForm> **χρησιμοποιώντας τους προσωπικούς κωδικούς Γ.Ε.ΜΗ.**